Dany Brand

Dany Brand (født 23. februar 1996) er en sveitisk friidrettsutøver som konkurrerer i sprintløp og hekkesprint. Hans fremste internasjonale meritt er sølv på 400 meter hekk i U23-EM i friidrett 2017.

 Idrettskarriere 
Brand deltok på 400 meter hekk under junior-VM i friidrett 2014, men fikk 29. beste tid i innledningsheatet (53,32), og gikk med det ikke videre til semifinalene.IAAF - IAAF World Junior Championships - Eugene (USA) - 22-27 July 2014 - RESULTS, besøkt 22. juli 2017. 

Han deltok i junior-EM i friidrett 2015, der han kom på femteplass på 400 meter hekk med ny personlig rekord på 52,16.European Athletics - European Athletics U20 Championships - Eskilstuna 2015, besøkt 22. juli 2017. Samme år fikk han sølv på 400 meter hekk i det sveitsiske mesterskapet.

I EM i friidrett 2016 løp han på 51,60 i innledningsheatet på 400 meter hekk, som var 19. beste tid, og gikk heller ikke denne gangen videre til semifinalene.

Under U23-EM i friidrett 2017 kom han på andreplass på 400 meter hekk, bak Karsten Warholm. Brand satte her personlig rekord og sveitsisk U23-rekord med tiden 49,14 sekunder. 

 Referanser 

 Eksterne lenker 

  Profil hos Swiss Athletics
  Profil hos European Athletics
  Profil hos All-Athletics 

Kategori:Sveitsiske hekkeløpere
Kategori:Sveitsiske sprintere
Kategori:Deltakere for Sveits under EM i friidrett 2016
Kategori:Deltakere for Sveits under EM i friidrett 2018
Kategori:Deltakere for Sveits under EM i friidrett 2022
Kategori:Deltakere for Sveits under VM i friidrett 2023
Kategori:Deltakere for Sveits under EM i friidrett 2024